Klasa:601-02/23-01/04

Urbroj:2168/01-54-41-23-01

Pula, 18.09.2023.

REPUBLIKA HRVATSKA

MINISTARSTVO ZNANOSTI I OBRAZOVANJA

Donje svetice 38

10 000 Zagreb

[vrtici.izvjesca@mzos.hr](mailto:vrtici.izvjesca@mzos.hr)

Predmet: Godišnje izvješće za pedagošku godinu 2022./2023.

* dostavlja se

Na temelju Zakona o predškolskom odgoju i obrazovanju (NN broj 10/97, 107/07, 94/13, 98/19 i 57/22), te članka 8. Pravilnika o obrascima i sadržaju pedagoške dokumentacije (NN 83/2001), s krajem pedagoške godine 2022./2023., dostavljamo Vam Izvješće o radu Dječjeg vrtića Slatki svijet.

Ravnateljica

Maja Pliško Škalic



**GODIŠNJE IZVJEŠĆE O RADU**

**DJEČJEG VRTIĆA SLATKI SVIJET**

Za pedagošku godinu 2022./2023.

Pula, 31. Kolovoza 2023.

|  |  |  |
| --- | --- | --- |
|  |  | Str. |
| 1. | USTROJSTVO I ORGANIZACIJA RADA | 4 |
| 2. | MATERIJALNI I PROSTORNI UVJETI RADA | 7 |
| 3. | ODGOJNO-OBRAZOVNI RAD | 8 |
| 4. | NJEGA I SKRB ZA TJELESNI RAST I RAZVOJ DJECE | 10 |
| 5. | NAOBRAZBA I STRUČNO USAVRŠAVANJE | 11 |
| 6. | SURADNJA S RODITELJIMA | 13 |
| 7. | SURADNJA S DRUŠTVENOM SREDINOM | 14 |

**SADRŽAJ:**

**1. USTROJSTVO I ORGANIZACIJA RADA**

Dječji vrtić organizira i provodi programe njege, odgoja, obrazovanja, zdravstvene zaštite i prehrane djece od navršene treće godine života do polaska u školu. U Dječjem vrtiću djeluje jedna mješovita odgojno-obrazovna skupina.

U skladu s nacionalnim programima i strategijama u RH u vrtiću se provodi:

1. Redoviti cjelodnevni desetsatni program rada

Program rada vrtića te organizacija prostora provodi se u skladu sa smjernicama pedagoške koncepcije.

U pedagoškoj godini 2022./2023. u rujnu je bilo upisano 25 djece, od toga 13 djevojčica i 12 dječaka. Tijekom godine upisalo se sveukupno 27 djece, od čega 9 školskih obveznika.

**Ustrojstvo radnog vremena:**

Cjelodnevni program u trajanju od 10 sati: od 6,30 do 16,30 sati

Rad odgojitelja odvijao se u smjenama:

1. smjena: od 6,30 do 12,00
2. smjena: od 11,00 do 16,30

**Struktura radnog vremena:**

DNEVNO ZADUŽENJE:

* neposredan rad s djecom 5,5 h
* dnevna priprema 1,0 h
* dnevna stanka 0,5 h
* ostale aktivnosti po 1,0 h

Godišnjem planu i programu

UKUPNO DNEVNO: **8,0 h**

TJEDNO ZADUŽENJE:

* neposredan rad s djecom 5,5 h x 5 dana = 27,5 h
* dnevna priprema 1,0 h x 5 dana = 5,0 h
* dnevna stanka 0,5 h x 5 dana = 2,5 h
* ostale aktivnosti po 1,0 h x 5 dana = 5,0 h

Godišnjem planu i programu

UKUPNO TJEDNO: **40,0 h**

**U realizaciji programa sudjelovali su:**

Odgojno-obrazovni radnici:

Odgojitelji predškolske djece – VŠS

1. Odgojitelj-ravnatelj: Maja Pliško Škalic

2. Odgojitelj: Suzana Beronja Prenz

3. Odgojitelj: Rozana Celega

Vanjski suradnici:

1. Stručni suradnik: mag.rehab.educ.,univ.spec. Kristina Buić Modrušan

Praktikanti/ce:

1. Mihaela Čmarec , 1. godina redovnog Preddiplomskog sveučilišnog studija
2. Ivana Grgić, 1. godina redovnog Preddiplomskog sveučilišnog studija
3. Stefani Orbanić, 2. godina izvanrednog Preddiplomskog sveučilišnog studija

**Upravno vijeće djelovalo je u sastavu:**

- Tatiana Cerin – predsjednica

- Vesna Refka – zamjenica predsjednice

- Anika Boljun – član

- Martina Susnich – predstavnik roditelja

- Suzana Beronja Prenz – predstavnik odgojitelja

Članovi Upravnog vijeća u ovoj su pedagoškoj godini ostvarili 5 sjednica. Prilikom istih donesen je niz odluka i akata:

|  |  |  |
| --- | --- | --- |
| DATUM | SJEDNICA | ODLUKA |
| 14.09.22. | 1. sjednica | 1. Verifikacija zapisnika sa prethodne sjednice upravnog vijeća, održane 10. svibnja 2022. godine  2. Usvajanje Godišnjeg izvješća o radu Dječjeg vrtića za ped.god. 2021./2022.  3. Donošenje Kurikuluma Dječjeg vrtića „slatki svijet“ za ped.god. 2022./2023.  4. Donošenje Godišnjeg plana i programa odgojno-obrazovnog rada dječjeg vrtića „Slatki svijet“ za ped.god. 2022./2023.  5. Donošenje odluke o objavi natječaja za radno mjesto Spremač/ica |
| 24.10.22. | 2. sjednica | 1. Verifikacija zapisnika sa prethodne sjednice upravnog vijeća, održane 14. rujna 2022. godine  2. Donošenje odluke o izmjenama i dopunama Statuta Dječjeg vrtića  3. Izbor spremača/ice na temelju natječaja - 1 izvršitelj na neodređeno, nepuno radno vrijeme |
| 27.04.2023. | 3. sjednica | 1. Verifikacija zapisnika sa prethodne sjednice upravnog vijeća, održane 24. listopada 2022. godine  2. Prijedlog izmjena i dopuna obaveznih uputa za izradu Pravilnika o upisu djece u Dječji vrtić „Slatki svijet“  3. Odluka o usvajanju prijedloga izmjena i dopuna  4. Usvajanje Pravilnika o upisu djece u dječji vrtić Slatki svijet  5. Odluka o upisu i o mjerilima upisa u Dječji vrtić „Slatki svijet“ za pedagošku godinu 2023./2024. |
| 16.06.2023. | 4. sjednica | 1. Verifikacija zapisnika sa prethodne sjednice upravnog vijeća, održane 27. travnja 2023. godine  2. Izvješće ravnatelja o radu dječjeg vrtića i izvršavanju odluka upravnog vijeća  3. Donošenje Odluke o usvajanju Godišnjeg financijskog izvješća  4. Donošenje Odluke o usvajanju Plana i programa rada dječjeg vrtića tijekom ljetnih mjeseci  5. Produljenje subvencije/upisi za ped.god.2023./2024.- analiza |

**2. MATERIJALNI I PROSTORNI UVJETI RADA**

Tijekom pedagoške godine, koliko su nam financijske mogućnosti dopuštale, kontinuirano se radilo na poboljšanju materijalnih uvjeta rada.

Didaktička sredstva za istraživačke i tematske projekte nadopunjavana je tijekom godine:

* likovnim sredstvima
* sportskim rekvizitima
* glazbenim setovima
* sredstvima za razvoj fine motorike i govora
* sredstvima za aktivnosti na vanjskom prostoru.

Tijekom godine ostvarene su i druge investicije:

* sredstva za sanitarne preglede djelatnika pri ZZJZ
* sredstva za DDD mjere - ZZJZ
* sredstva za uzorkovanje hrane i briseva - ZZJZ
* sredstva za ugovor s osiguravajućom kućom – Grawe Hrvatska d.d.
* sredstva za stručno usavršavanje djelatnika
* sredstva za pedagošku dokumentaciju i nabavu literature
* izvršena su sva zakonski predviđena ispitivanja vezana uz mjere zaštite na radu, a prema uputi tvrtke Elkron s kojom surađujemo.

Prostorija se svakodnevno provjetravala više puta po 30 min, a obzirom da je većinom bilo toplije vrijeme omogućeno je cjelodnevno cirkuliranje zraka.

**3. ODGOJNO-OBRAZOVNI RAD**

Odgoj i obrazovanje u dječjem vrtiću izravno utječe na usvajanje znanja, stavova i vrijednosti, te razvijanje vještina i poticanje ponašanja koja su važna sa stajališta izgradnje osobe koja će uživati i poštovati temeljna ljudska prava.

Svakodnevne životne situacije pomažu djetetu da zadovoljava svoje osnovne biološke, socijalne, intelektualne, emocionalne i druge potrebe u zajednici i uči to činiti na društveno prihvatljiv način. U tim situacijama dijete zadovoljava potrebe za sigurnošću, pripadanjem, samopoštovanjem, za poštovanjem drugih, za iskazivanjem poštovanja drugih prema njemu.

Planski stvorene situacije u dječjem vrtiću su one koje se organiziraju s ciljem usvajanja elementarnih znanja, stjecanja vještina, razvijanja stavova i poticanja socijalno prihvatljivog ponašanja.

|  |
| --- |
| ***Sklopovi aktivnosti realizirani tijekom pedagoške godine:*** |
| - Dan policije |
| - Interaktivna predstava i radionica: Mali znanstvenici - STEM i Teatar Naranča |
| - Dječji tjedan |
| - Dani kruha i zahvalnosti za plodove zemlje |
| - Teatar Naranča DKC – PREDSTAVA Cvrčak i mrav |
| - izlet – Brijuni – 28.10.2022. |
| - Dan štednje |
| - Mjesec knjige |
| - manifestacija „Dani pčela“ |
| - INK – predstava Bijeli klaun |
| - Teatar naranča DKC – predstava Zvonar crkve Notre Dame |
| - Sv. Nikola |
| - posjet kući Djeda mraza |
| - Božićno druženje s roditeljima - u vrtiću |
| - Kino Valli – animirani film I miševi idu u raj |
| - radionica s roditeljima – izrada grupne maske za maskenbal u Areni – Istrijanske koze |
| - Valentinovo |
| - Maskenbal u Areni |
| - Zimovanje na Petehovcu (Delnice) u organizaciji Kinezis toursa 27.2.-03.3.23. |
| - Dan žena |
| - Očev dan |
| - Uskrs |
| - Dan Planeta Zemlje |
| - Manifestacija „Zeleno srce grada“ |
| - izlet – Ranč barba Tone – Manjadvorci – 26.04.2023. |
| - Dan grada Pule – Čakule s Danteova trga – projekt „Volim povijest“ OŠ Centar |
| - Majčin dan |
| - Bubamarina biciklijada - Šišan |
| - Olimpijski festival dječjih vrtića |
| - predavanje za roditelje na temu:„Prijelaz djeteta iz vrtića u školu“ mr.sc. Kristina B.M. |
| - Međunarodni dan obitelji |
| - posjet NK Istra |
| - izlet školskih obveznika – Aquarium Pula, pješaćenje RT Kamenjak – 05.06.2023. |
| - Teatar Naranča – predstava Recikloman |
| - Završno druženje s roditeljima– Šijanska šuma – 14.06.2023. |
| - Aktivnosti na moru – vrtić na moru – otok Veruda (Fratarski otok) – 03.-21.07.2023. |

|  |
| --- |
| ***Posjeti:*** |
| - Gradska knjižnica i čitaonica Pula |
| - Gradska tržnica |
| - Ribarnica |
| - Park šuma Busoler |
| - Povijesni muzej Istre |
| - Zerrostrasse Pula |
| - šumica Gregovica |
| - Udruga pčelara |
| -DKC – Teatar Naranča |
| - INK |
| - kino Valli |
| - kuća Djeda mraza |
| - Arena - amfiteatar |
| - Svetica (Šišan) |
| - stadion Veruda |
| - stadion NK Istra (Drozina) |
| - Šijanska šuma |

|  |
| --- |
| ***Izleti:*** |
| - 28.10.2021. Brijuni |
| - 27.02.-03.03.2023. Petehovac – Delnice - zimovanje |
| - 26.04.2023. Ranč Barba Tone - Manjadvorci |
| - 05.06.2023. Aquarium Pula i RT Kamenak Premantura – školski obveznici |
| - Otok Veruda – Fratarski otok – ljetovanje – 03.07.-21.7.2023. |

|  |
| --- |
| ***Druženja:*** |
| - Božićna predstava i zajedničko druženje – dolazak Djedice |
| - radionica s roditeljima – izrada zajedničke maske |
| - Završno druženje s roditeljima- Šijanska šuma |

|  |
| --- |
| ***Projekti:*** |
| - Istarska besida i užance – Istarski običaji i narječje |

Sa svom djecom u godini pred polazak u školu provodio se individualan rad na ostvarivanju zadaća i sadržaja predškole. Savladani su razvojni zadaci bitni za polazak u školu. Bitne zadaće odnosile su se na osiguravanje uvjeta za razvoj i učenje kroz igru, doživljaje i bogate poticaje. Pripremu svakog pojedinog djeteta u skladu s njegovim individualnim karakteristikama na razvoju kompetencija, vještina i navika za stjecanje spoznaja i zadovoljavanje interesa. Poticao se razvoj tjelesnih, spoznajnih, komunikacijskih i socioemocionalnih vještina. Naglašavala se važnost razvoja samopoštovanja, samopouzdanja, pozitivne slike o sebi, samostalnosti, grafomotorike, pažnje, koncentracije. Individualno se radilo na rješavanju radnih listova.

|  |
| --- |
| ***Tijekom godine pratili smo sva zbivanja u našoj društvnoj sredini:*** |
| - suradnja s MO Kaštanjer – donacija igračaka i likovnog materijala |
| - suradnja s MO Gregovica – izrada radova za izložbu povodom manifestacije „Zeleno srce grada“ – Dan planete Zemlja |

**4. NJEGA I SKRB ZA TJELESNI RAST I RAZVOJ DJECE**

U suradnji s ZZJZ vrši se tromjesečna kontrola i nadzor mikrobiološke čistoće objekta. Topli obrok nam se dostavlja iz kuhinje restorana Punkt. Ostale obroke (doručak, voćni obrok i užina) pripremaju djelatnice.

Odgojiteljice su obavile preglede u skladu sa Zakonom o zaštiti na radu, te kontrolne preglede pri ZZJZ IŽ.

Od roditelja smo (nakon izostanka djeteta zbog bolesti) tražili liječničke potvrde da je dijete zdravo i može boraviti u vrtiću. Na taj smo način nastojali voditi brigu o zdravoj djeci te sprječavali pobolijevanje djece u skupinama.

Vodila se posebna briga o higijeni; svakodnevnim prozračivanjem, čišćenjem i dezinficiranjem igračaka nastojali smo spriječiti česta oboljenja djece. Nismo zabilježili povrede kod djece u redovnom radu.

Pratili smo rast i razvoj svakog djeteta i u svom radu provodili sadržaje i aktivnosti koje su u funkciji zaštite djetetovog zdravlja i poboljšanja općeg razvoja djece.

Svakodnevno se poticalo djecu na razvoj kulturno-higijenskih navika, samostalnost u obavljanju osobne higijene, samoposluživanje prilikom obroka...

Naglasak na očuvanju zdravlja djeteta, pored brige o prehrani i higijenskim uvjetima dali smo kroz tjelovježbu, svakodnevne šetnje okolicom vrtića i igri na zraku.

Sukladno mjerama HACCP sustava za čišćenje koristili smo proizvode s vodopravnim dozvolama.

Vršili smo tromjesečna antropometrijska mjerenja djece uz tabelarni prikaz.

**5. NAOBRAZBA I STRUČNO USAVRŠAVANJE**

Odgojitelji su obvezni prema Zakonu o predškolskom odgoju i obrazovanju, kao i prema Pravilniku o obrascima i sadržaju pedagoške dokumentacije u dječjem vrtiću ostvariti Program stručnog usavršavanja.

Prema godišnjem planu i programu za pedagošku godinu 2022./2023. ostvareno je:

***Odgojiteljska vijeća:***

|  |  |  |
| --- | --- | --- |
| DATUM | SJEDNICA | DNEVNI RED |
| 21.11.2022. | 1. sjednica | 1 Analiza adaptacijskog razdoblja, osvrt na proteklo razdoblje i suradnju s roditeljima  2.Vanjski stručni suradnik – analiza rada vrtića, djece i dokumentacije u vrtiću,  3. Planiranje nadolazećih aktivnosti i prosinačkih svečanosti, te suradnja s društvenom zajednicom |
| 10.02.2023. | 2. sjednica | 1. Analiza odgojno-obrazovnog rada za proteklo razdoblje  2. Vanjski stručni suradnik K.B.M. – edukacijsko-rehabilitacijska procjena djece (tablice)  3. Planiranje aktivnosti za naredno razdoblje, suradnja s Društvenom zajednicom, obilježavanje važnih datuma  4. Dogovori vezani uz projekt, razmjena važnih informacija |
| 11.05.2023. | 3. sjednica | 1. Osvrt na proteklo razdoblje i suradnju s roditeljima  2. Planiranje izleta za školske obveznike u suradnji s UPVIŽ  3. Dječja olimpijada, Biciklijada, posjet NK Istra  4. Planiranje edukacije za roditelje školskih obveznika s vanjskom suradnicom Kristinom Buić Modrušan  5. Organizacija završne predstave i druženja s roditeljima  6. Planiranje ljetnog rada, donošenje smjernica za izradu plana i programa za rad vrtića tijekom ljetnih mjeseci |
| 31.08.2023. | 4. sjednica | 1. Rasprava, analiza i zaključci o usvajanju Godišnjeg izvješća o radu vrtića u pedagoškoj godini 2022./2023.  2. Prijedlozi za izradu Kurikuluma Dječjeg vrtića za ped.god. 2023./2024. godinu, te utvrđivanje prijedloga  3. Prijedlog zajedničkih aktivnosti za izradu Godišnjeg plana i programa rada za 2023./2024. godinu, te utvrđivanje prijedloga  4. Prihvaćanje Programa stručnog usavršavanja  5. Prihvaćanje Programa rada predškole Dječjeg vrtića  6. Analiza rezultata upisa djece za ped.god. 2023./2024. |

***Stručna usavršavanja:***

|  |  |  |
| --- | --- | --- |
| VRSTE USAVRŠAVANJA | SADRŽAJ I AKTIVNOSTI | OBLICI USAVRŠAVANJA |
| Interni stručni aktivi | - Strategije učenja i poučavanja  - Prijelaz djeteta iz vrtića u školu | Predavanje / radionica  Predavanje / rasprava |
| Edukacija | 1. uredsko poslovanje za privatne i vjerske vrtiće  2. Matematički oblici  3. Klimatske promjene – crveni križ u zelenom okviru  4. Matematika duginih boja  5. Boja – slikovnica kao poticaj dječje likovnosti  6. Razigrana interaktivna slikovnica: To sam ja  7. Tekstura – slikovnica kao poticaj dječje likovnosti | Predavanje / rasprava  Predavanje  Predavanje  Predavanje  Predavanje  Predavanje  Predavanje |

**6. SURADNJA S RODITELJIMA**

Tijekom pedagoške godine 2022./2023. održana su dva roditeljska sastanka i jedno zajedničko druženje.

|  |  |  |
| --- | --- | --- |
| 07.09.2022. | 1. sastanak | 1. STRUKTURA GRUPE - DJELATNICI  2. PROGRAM RADA ZA PED.GOD. 2022./2023.  3. IZBOR PREDSTAVNIKA RODITELJA ZA ČLANA UPRAVNOG VIJEĆA  4. RAZNO |
| 08.02.2023. | RADIONICA | IZRADA GRUPNE MASKE NA TEMU „ISTRIJANSKE KOZE“ ZA MASKENBAL U ARENI |
| 24.05.2023. | 2. sastanak | 1. PREZENTACIJA RADA PROGRAMA PREDŠKOLE  2. PREDAVANJE ED. REHABILITATORICE KRISTINE B. MODRUŠAN NA TEMU:  PRELAZAK DJETETA IZ VRTIĆA U ŠKOLU  3. RAZNO  4. INDIVIDUALNI SAVJETI |
| 14.06.2023. | DRUŽENJE | ZAVRŠNA PREDSTAVA I DRUŽENJE S RODITELJIMA |
| 19.06.2023. | 3. sastanak | 1. ANALIZA PEDAGOŠKE GODINE 2022./2023.  2. VRTIĆ NA MORU  3. RAZNO |

Suradnja s roditeljima bila je vrlo uspješna. Osim roditeljskih sastanaka i zajedničkih druženja s roditeljima su se održavali i individualni kontakti u obliku savjetodavnih konzultacija s ciljem zajedničkog pristupa rješavanju eventualnih poteškoća ili drugih pojava u djetetovu razvoju.

Na prvom roditeljskom sastanku informirali smo roditelje o načinu rada vrtića, aktivnostima koje će se u vrtiću ostvarivati, o načinu ostvarivanja aktivnosti, mogućnostima za suradnju i komunikaciju, pravnim aktima i propisima vezanim uz rad vrtića, o sigurnosno-zaštitnim i preventivnim programima i protokolima.

**7. SURADNJA S DRUŠTVENOM SREDINOM**

Uložili smo veliki trud u afirmaciju našeg vrtića u društvenoj sredini. Nastojali smo biti aktivni u svim zbivanjima u našem okruženju. Putem web stranica redovito smo informirali javnost o svemu što se događa u vrtiću, te time udovoljili načelima otvorenosti i javnosti rada.

Suradnja s Gradom Pula:

* Financijska izvješća
* Produljenja subvencija za upisanu djecu
* Upisi djece

Suradnja s Gradskom knjižnicom i čitaonicom Pula:

* Posjeti, iznajmljivanje knjiga

Suradnja sa Sveučilištem Jurja Dobrile u Puli

* Stručna praksa studenata predškolskog odgoja

Suradnja s kulturnim ustanovama:

* INK, Kino Valli, Dječji kreativni centar

Suradnja sa ZZJZ IŽ:

* sanitarni nadzor i kontrola ispravnosti namirnica, kontrola čistoće
* provedbi HACCP sustava
* zdravstvenim pregledima
* stručnim savjetima i preporukama

Suradnja s Ministarstvom znanosti, obrazovanja i športa i Središnjim državnim uredom za razvoj digitalnog društva:

* E-upisi – projekt „Informatizacija procesa i uspostava cjelovite elektroničke usluge upisa u odgojne i obrazovne ustanove“

Suradnja s Agencijom za odgoj i obrazovanje:

* praćenje kalendara stručnog usavršavanja

Suradnja s raznim dobavljačima, izvođačima radova i ispitivanja:

* Elkron d.o.o., Brionka d.o.o., Vip net d.o.o., Alca Zagreb d.o.o., Promo Zona d.o.o.

Pula, 31.08.2023.

Klasa: 601-02/23-04/01

Urbroj: 2168/01-54-41-23-01

Ravnateljica:

Maja Pliško Škalic

\_\_\_\_\_\_\_\_\_\_\_\_\_\_\_\_

Na osnovu Zakona o predškolskom odgoju i obrazovanju (NN broj 10/97, 107/07, 94/13, 98/19, 57/22), te članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (NN 83/2001), uz prethodnu raspravu i zaključke Odgojiteljskog vijeća Dječjeg vrtića „Slatki svijet“ održane 31. kolovoza 2023.g., Upravno vijeće Dječjeg vrtića „Slatki svijet“ donijelo je na Sjednici Upravnog vijeća, održanoj 13. rujna 2023.g., Godišnje izvješće o radu Dječjeg vrtića „Slatki svijet“ za ped.god. 2022./2023.

PREDSJEDNICA UPRAVNOG VIJEĆA

Dječjeg vrtića „Slatki svijet“

Tatiana Cerin

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RAVNATELJICA

Dječjeg vrtića „Slatki svijet“

Maja Pliško Škalic

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_





